open-index/open-wikipedia-markdown huggingface dataset:
Duona ir šokoladas

**Duona ir šokoladas** () – 1974 m. sukurtas filmas apie italų emigrantus.

Filmas įtrauktas į 100 išsaugotinų Italijos filmų sąrašą.

## Siužetas

Nino – italas emigrantas, palikęs šeimą gimtinėje ir išvykęs uždarbiauti į Šveicariją. Jis nepritampa naujoje šalyje, kurios gyventojai ne itin palankiai žiūti į italus, be to, Nino nuolat persekioja nesėkmės. Jau keletą kartų jis ketino viską mesti ir grįžti namo, tačiau kaskart savimeilė nugalėdavo ir jis likdavo. Jo vienintelė draugė – graikė Elena, emigravusi su sūnumi dėl politinių motyvų,

Nino dirba laikiną darbą kavinėje oficiantu ir konkuruoja dėl pastovios darbo vietos su kitu emigrantu turku. Jam pavyksta gauti darbą, tačiau netrukus jo vėl netenka. Vėliau Nino susipažįsta su italu pramonininku ir įsidarbina jo namuose. Vos atrodo, kad reikalai pradėjo taisytis, pramonininkas mirša, prieš tai spėjęs pasiskoliti ir išleisti visas Nino santaupas. Jis persikrausto gyventi į baraką su statybos dirbančiais tautiečiais, vėliau darbuojais paukščių fermoje. Galiausiai Nino nusprendžia pakeisti įvaizdį: nusidažo šviesiai plaukus, pradeda rengtis kaip vietinis, tačiau bare, stebėdamas futbolo rungtynes, išsiduoda ir vėliau išsiunčiamas iš šalies.

## Pagrindiniai aktoriai
: *Aktorius – vaidmuo*
* Nino Manfredi – Džovanis „Nino“ Garofolis
* Johnny Dorelli – italų pramonininkas
* Anna Karina – Elena
* Tano Cimarosa – Džidži
* Paolo Turco – Džianis
* Ugo D‘Alessio – Pietro

## Pagrindiniai apdovanojimai
* Berlyno kino festivalis – Sidabrinis lokys
* Berlyno kino festivalis (nominacija) – Auksinis lokys
* Cezario apdovanojimas (nominacija) – geriausias užsienio filmas
* David di Donatello – geriausias filmas, geriausias aktorius (N. Manfredi)
* Nastro d'argento – geriauais originalus scenarijus

## Šaltiniai
Barabas (1961 filmas)

**Barabas** () – 1961 m. Italijoje nufilmuotas istorinis epas.

## Pagrindiniai aktoriai
: *Aktorius – vaidmuo*
* Anthony Quinn – Barabas
* Arthur Kennedy – Poncijus Pilotas
* Silvana Mangano – Reičelė
* Paola Pitagora – Marija Magdalietė
* Katy Jurado – Sara
* Harry Andrews
* Vittorio Gassman
* Jack Palance 
* Valentina Cortese

## Turinys

Filme pasakojama istorija apie plėšiką Barabą, kurį minia pasirinko išlaisvinti vietoje Jėzaus Kristaus, kuris buvo nukryžiuotas. Atsidūręs laisvėje, cinikas ir maištininkas Barabas grįžta prie senų įpročių, tačiau pasaulis aplink jį neišvengiamai keičiasi. Vis daugiau kompanionų ir su juo buvusių moterų atsiverčia į naująjį tikėjimą. Barabas, pats matęs Kristaus nukryžiavimą, netiki šio prisikėlimu, tačiau tolimesni gyvenimo išbandymai jį suveda su apaštalais ir galiausiai atveršia į tikėjimą.

## Apdovanojimai
* Nastro d'argento (nominacija) – geriausia kinematografija, geriausi kostiumai, geriausias prodiusavimas

## Šaltiniai
Pasiklydęs Florencijoje

**Pasiklydęs Florencijoje** () – 2017 m. sukurta romantinė komedija. Filme rodomos sporto varžybos yra žinomos kaip „Florencijos futbolas“ (), kurio ištakos siekia XVI a.

Pradinis filmo pavadinimas buvo „Turistas“. 

## Pagrindiniai aktoriai
: *Aktorius – vaidmuo*
* Brett Dalton – Erikas
* Stana Katic – Ana
* Alessandra Mastronardi – Stefanija
* Alessandro Preziosi – Paola
* Emily Atack – Kolina

## Turinys

Erikas po ilgos draugystės pasipiršo savo merginai, tačiau sulaukė neigiamo atsakymo. Apimtas depresijos, jis nusprendė pakeisti aplinką ir išvyko į Italiją, kur gyvena jo sesuo. Čia jis randa draugų ir susipažįsta su žavinga mergina Stefanija. Vietiniai čia žaidžia „Florencijos futbolą“ ir Erikas, sugebėjęs pelnyti naujųjų pažįstamų palankumą, taip pat įtraukiamas į žaidimą, kuris laikomas išskirtinai itališku.

Erikas įsimyli Stefaniją, tačiau ši – jo naujojo draugo sužadėtinė, todėl Erikas priverstas rinktis tarp meilės ir draugystės.

## Šaltiniai
Padorus skandalas

**Padorus skandalas** () – 1984 m. sukurtas filmas, paremtas tikrais įvykiais.

## Pagrindiniai aktoriai
: *Aktorius – vaidmuo*
* Ben Gazzara – vyras, praradęs atmintį
* Giulia De Sio – Džulija Kanela
* Vittorio Caprioli – Renzas
* Franco Fabrizi – grafas Guardentis
* Valeria D'Obici – Kamila
* Giulia Calandra – Marija
* Vincenzo Crocitti – žurnalistas 

## Turinys

Praėjus 8 metams po Pirmojo pasaulinio karo pabaigos, Turino kapinėse dėl vagystės buvo sulaikytas prastai apsirengęs vyriškis. Kadangi jam buvo diagnozuota amnezija, laikraštyje buvo išspausdinta nuotrauka, tikintis, kad kas nors jį atpažins. Po kurio laiko pasireiškė Džulija Kanela – moteris iš pasiturinčios šeimos, tvirtinanti, kad amnezija sergantis vyriškis – jos vyras profesorius, dingęs karo metais.

Džulija pasiima vyrą į savo namus, kur šis tarsi pradeda prisiminti praeitį, tačiau po kurio laiko dar viena moteris pareiškia, kad vyras – jos sutuoktinis pavarde Bruneris, anarchistas ir sukčius, kurio jau keletą metų ieško policija. Nors vis daugiau įrodymu patvirtina jos versiją, Džulija Kanela neketina nusileisti ir visomis jėgomis kovoja dėl savo tiesos, nes, paaiškėjus klaidai, nukentės jos reputacija.

## Apdovanojimai
* David di Donatello – geriausias prodiusavimas
* David di Donatello (nominacija) – geriausias filmas, geriausias aktorius (B. Gazzara), geriausias scenarijus, geriausia antrojo plano aktorė (V. D‘Obici), geriausis kostiumai, geriausia kinematografija
* Venecijos kino festivalis – Auksinis liūtas (nominacija)

## Šaltiniai
Rugantino

**Rugantino** – 1973 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Adriano Celentano – Rugantinas
* Claudia Mori – Rozeta

## Siužetas

1848 m. Roma. Gražuolė Rozeta gatvėse traukia vyrų dėmesį, tačio jos vyras – itin pavydus ir stiprus – įkyriai ją saugo nuo galimų gerbėjų. Plevėsa Rugantinas susilažina su draugais, kad jam pavyks suvilioti Rozetą. Netrukus atsiranda proga: šios vyras dėl įkyraus gerbėjo nužudymo priverstas išvykti iš miesto ir moteris lieka be apsaugos. Rugantinas suartėja su ja ir, besididžiuodamas pergale, pats paskatina gandus apie judviejų romaną. Supykusi Rozeta jį išveja, tačiau Rugantinas supranta iš tiesų įsimylėjęs ir stengiasi atitaisyti žalą. Vieną vakarą prie Rozetos namų jis randa mirštantį peiliu sužeistą jos vyrą ir apkaltinamas žmogžudyste. Nors jis ir tikina esąs nekalta, paskelbiamas mirties nuosprendis ir vieša egzekucija. Rozeta susitaiko su Rugantinu prieš šiam atsiduriant ant ešafoto.

## Šaltiniai
Naujoji Žemė (2011 filmas)

**Naujoji Žemė** () – 2011 m. Nyderlandų režisieriaus Reinout Oerlemans sukurtas istorinis filmas apie trečiąją keliautojo Vilemo Barenco ekspediciją į Arktį. Tai pirmoji šalyje 3D formatu nufilmuota juosta.

Svetainėje Rotten Tomatoes filmas verinamas 41 proc. teigiamų atsiliepimų.

## Pagrindiniai aktoriai
: *Aktorius – vaidmuo*
* Robert de Hoog – Gerrit de Veer
* Derek de Lint – Willem Barentsz
* Victor Decleir
* Juda Goslinga
* Doutzen Kroes

## Turinys

1596 m., Nyderlandai. Jaunas, išsilavinęs jaunuolis Geritas svajoja vesti mylimą merginą, tačiau neturi pinigų ir žino, kad šios tėvas bus prieš judviejų vedybas. Norėdamas užsidirbti pinigų, jis gauna rekomandaciją ir vietą keliautovo Vilemo Barenco laive, kuris planuoja savo trečiąją ekspediciją į Arktį. Kadangi jūrose viešpatauja ispanai, Nyderlandai priversti ieškoti šiaurinio kelio į Kiniją ir Indiją, ir šiuo tikslu suburiama Barenco ekspedicija.

Laivas išplaukia į šiaurę, tačiau įstringa ledynuose prie Naujosios Žemės. Priimamas sprendimas persikelti į krantą ir ten laukti pavasario. Jūreiviai pasistado pastogę, tačiau atšiaurus oras ir laukiniai žvėrys kelia jiems nuolatinį pavojų. 

## Apdovanojimai
* Rembrandto apdovanojimas (nominacija) – geriausias filmas, geriausias aktorius (R. De Hoog)

## Šaltiniai
Tyrimas (filmas)

**Tyrimas** () – italų režisieriaus Damiano Damiani režisuotas istorinis filmas. 

## Pagrindiniai aktoriai
: *Aktorius – vaidmuo*
* Keith Carradine – Titas Valerijus Tauras
* Harvey Keitel – Poncijus Pilotas
* Phyllis Logan – Klaudija Prokula
* Lina Sastri – Marija Magdalietė
* Angelo Infanti
* Luciano Bartoli
* Georgia Slowe

## Turinys

Praėjus keletui metų po Jėzaus Kristaus nukryžiavimo ir sklindant kalboms apie jo prisikėlimą, imperatorius į Palestiną atsiunčia savo patarėją Titą, kad šis išsiaiškintų visas aplinkybes. Pastarasis netiki ta istorija ir galvoja, kad Jėzus išgyveno ir dabar slapstosi. Apklausdamas vietinius, Titas susiduria su prokuratoriaus Piloto trukdymu, kuris nenori, kad išaiškėtų tiesa. 

Titas sužino, kad su Kristumi buvusi Marija Magdalietė gyvena raupsuotųjų kaime. Manydamas, kad Jėzus yra su ja, Titas persirengia žydu ir leidžiasi į kelionę.

## Apdovanojimai
* David di Donatello – Alitalia apdovanojimas, geriausia antrojo plano aktorė (L. Sastri)
* David di Donatello (nominacija) – geriausia kinematografija
* Ciak d'oro (nominacija) – geriausia antrojo plano aktorė (L. Sastri), geriausi kostiumai
* Nastro d'argento – geriausia originali istorija, geriausia muzika
* Nastro d'argento (nominacija) – geriausias scenarijus, geriausia antrojo plano aktorė, geriausi kostiumai

## Šaltiniai
Pagrobti poną Heinekeną

**Pagrobti poną Heinekeną** () – filmas, paremtas tikra istorija apie 1983 m. įvykdytą alaus daryklos vadovao Fredžio Heinekeno pagrobimą. 

## Pagrindiniai aktoriai
: *Aktorius – vaidmuo*
* Anthony Hopkins – Fredis Heinekenas
* Sam Worthington – Vilemas
* Jim Sturgess – Koras
* Ryan Kwanten – Janas
* Jemima West – Sonja
* Thomas Cocquerel – Martinas
* Mark van Eeuwen – Francas 

## Turinys

Penketas draugų, gyvenančių Amsterdame, susiduria su finansiniais sunkumais, todėl nusprendžia pasukti nusikaltimų keliu. Apiplėšę inkasatorių automobilį, jie nusprendžia pagrobti turtingiausią šalies žmogų, verslininką Fredį Heinekeną.

Pagrobimas pavyksta, tačiau vyrams trūksta patirties derybose su policija, todėl išpirkos perdavimas gerokai užtrunka. Galiausiai jie gauna pinigus ir, pasidalinę juos, išsiskirsto, tačiau beveik tuo pat metu policija, gavusi anoniminį pranešimą, pradeda  vieną po kito juos suimti.
Maddalena Crippa

**Magdalena Kripa** (, g. 1957 m. rugsėjo 4 d.) – italų kino, teatro ir televizijos aktorė.

## Biografija
Vaidinti pradėjo janystėje kartu su tėvu ir broliais, dalyvaudama mėgėjų teatro pasirodymuose. Mokėsi ir vėliau dirbo „Piccolo“ teatre Milane, kur susipažino su jo vadovu Peter Stein, vėliau tapusio jos vyru.

1981 m. už vaidmenį filme Trys broliai nominuota David di Donatello ir Nastro d'argento apdovanojimams kaip geriausia antrojo plano aktorė. Daugiausia vaidina teatre, kur labiausiai žinoma tragiškais ir klasikiniais moterų vaidmenimis.

Jos brolis Giovanni Crippa taip pat aktorius.

## Filmografija

### Kinas

* Trys broliai (1981)
* No grazie, il caffè mi rende nervoso (1982)
* Juke Box (1985)
* Aurelia (1986)
* L'attrazione (1987)
* Non più di uno (1990)
* Berlino '39 (1993)
* Terra bruciata (1995)
* Viol@ (1998)
* Onorevoli detenuti (1998)
* Giochi d'equilibrio (1998)
* Film (2000)
* Commesso viaggiatore (2000)
* Il quaderno della spesa (2003)
* Appuntamento a ora insolita (2008)
* In carne e ossa (2010)
* Io non mi arrendo (2016)
* Atleisk mums mūsų skolas (2018)
* Lectura Ovidii (2019)

### Televizija

* Aut aut. Cronaca di una rapina (1976)
* Così per gioco (1979)
* Il était un musicien (1979)
* Irma la dolce (1980)
* Arabella (1980, mini serialas)
* Le ambizioni sbagliate (1983)
* La ragazza dell'addio (1984, mini serialas)
* La nemica (1984)
* Il Commissario Corso (1991)
* Morlock (199, mini serialas)
* Il commissario Rex (1998)
* Don Zeno - L'uomo di Nomadelfia (2008, mini serialas)
* Essere Giuseppe Verdi: Il maestro attraverso le lettere (2013)
* Io non mi arrendo (2016, mini serialas)
* Ransom (2019)

## Apdovanojimai
* David di Donatello (nominacija) – geriausia antrojo plano aktoė (1981)
* Nastro d'argento (nominacija) – geriausia antrojo plano aktorė (1981)

## Nuorodos

* IMDb profilis

## Šaltiniai
Giulia Lazzarini

**Džulija Lazarini** (, g. 1934 m. kovo 24 d. Milane) – italų aktorė.

## Biografija
Mokėsi Eksperimentinio kino centre Romoje. Daugiausia vaidino teatre („Piccolo“ teatras Milane) ir televizijoje. 

2015 m. už vaidmenį filme „Mia madre“ pelnė pagrindinius Italijos kino apdovanojimus.

## Filmografija
* Destino (1951)
* Non ho paura di vivere (1952)
* Prigioniero delle tenebre (1952)
* Capitan Fracassa (1958, mini serialas)
* Mont-Oriol (1958, mini seialas)
* I miserabili (1964, mini serialas)
* La donna di picche (1972, mini serialas)
* Ho fatto splash (1981)
* Grazie di tutto (1998)
* Capitan Basilico (2008)
* Il piccolo (2009)
* Fontanos aikštė (2012)
* Mia madre (2015)
* Lea (2015, TV filmas)
* The Place (2017)

## Apdovanojimai
* Ugo Betti apdovanojimas – karjeros apdovanojimas (2003)
* David di Donatello – geriausia antrojo plano aktorė (2015)
* David di Donatello (nominacija) – geriausia antrojo plano aktorė (2018)
* Nastro d'argento – geriausia antrojo plano aktorė (2015)
* Ciak d'oro – geriausia antrojo plano aktorė (2015)

## Nuorodos

* IMDb profilis

## Šlatiniai
Jonna Sundling

**Jonna Sundling** (g. 1994 m. gruodžio 28 d. Umeo) – Švedijos slidininkė, pasaulio čempionė.

## Biografija
2012 m. jaunimo olimpinėse žaidynėse pelnė sidabro medalį sprinto rungtyje. 2013 m. pasaulio jaunimo čempionate pelnė pirmąjį aukso medalį. 

2018 m. pasaulio taurės etape Faliune pirmą kartą lipo ant apdovanojimų pakylos užėmusi antrąją vietą sprinto rungtyje.

2019 m. pasaulio čempionate užėmė 4-ą vietą individualaus sprinto rungtyje. 2021 m. pasaulio slidinėjimo čempionato moterų sprinto nugalėtoja.

## Šaltiniai

## Nuorodos
* FIS svetainėje
Ema Klinec

**Ema Klinec** (g. 1998 m. liepos 2 d. Kranyje) – Slovėnijos šuolininkė su slidėmis, olimpietė, pasaulio čempionė.

## Biografija
2016 m. jaunimo olimpinėse žaidynėse pelnė du aukso medalius. Savo debiutinėse 2018 m. žiemos olimpinėse žaidynėse buvo Slovėnijos vėliavnešė atidarymo ceremonijoje. Moterų šuolių su slidėmis varžybose užėmė 14-ą vietą. 

2016 m. pasaulio taurės etape Japonijoje pirmą kartą lipo ant apdovanojimų pakylos užėmusi antrąją vietą.

2021 m. pasaulio čempionate pelnė sidabrą moterų komandinėse varžybose ir auksą moterų individualioje rungtyje. 2022 m. žiemos olimpiadoje užimta 5-oji vieta.

## Šaltiniai

## Nuorodos
* FIS svetainėje
Jarl Magnus Riiber

**Jarl Magnus Riiber** (g. 1997 m. spalio 15 d. Osle) – Norvegijos šiaurės dvikovės sportininkas, olimpietis, daugkartinis pasaulio čempionas.

## Biografija
2015 m. pasaulio taurės etape Austrijoje pirmą kartą lipo ant apdovanojimų pakylos užėmęs trečiąją vietą. Tais pačiais metais tapo pasaulio čempionu.

Savo debiutinėse 2018 m. žiemos olimpinėse žaidynėse du kartus užėmė 4-ą vietą individualiose rungtyse. Vyrų komandinėse varžybose pelnė sidabro medalį kartu su Norvegijos nacionaline rinktine. 

2019 m. pasaulio čempionate pelnė du aukso ir vieną sidabro medalius. 2021 m. pasaulio čempionate pelnė auksą vyrų varžybose.

## Šaltiniai

## Nuorodos
* FIS svetainėje
Pietinė žalioji anakonda

**Pietinė žalioji anakonda** (*Eunectes murinus*) – smauglinių (*Boidae*) šeimos gyvačių rūšis. Viena stambiausių pasaulyje.

Paplitusi Pietų Amerikos atogrąžų srityse, daugiausia Amazonijoje ir Orinoko baseine. Sutinkama Venesueloje, Kolumbijoje, Brazilijoje, šiaurės Bolivijoje, rytų Peru ir Ekvadore, šiaurės Paragvajuje, Gvianoje, taip pat Trinidado saloje. Gyvena upių pakrantėse, senvagėse, ežerų pakraščiuose.

Žalsvai rudos spalvos su didelėmis tamsiomis dėmėmis. Galva stambi siaura, vienodo pločio, kaip ir kaklas. Akys ir šnervės yra galvos viršuje, kad galėtų stebėti aplinką ir kvėpuoti plūduriuodama vandenyje. Kūnas labai raumeningas. Užauga iki 9–9,5 m ilgio, nors nepatvirtintais duomenimis skelbiama buvus ir ilgesnių anakondų. Patelės už patinus gerokai stambesnės. Masė gali siekti beveik 100 kg, kartais – iki 200 kg ar kiek daugiau. Kūnas padengtas žvyneliais, kurių raštas pas kiekvieną individą – savitas.

Anakondos maitinasi bet kokiais stuburiniais gyvūnais, kuriuos tik gali pagauti ir praryti: vandens paukščiais, varliagyviais, smulkiais žvėreliais, kapibaromis, jaunais kaimanais, pekariais, elniais, rečiau žuvimis. Yra atvejų, kad žalioji anakonda užpuolė žmones, tačiau patvirtintų duomenų apie mirtis nėra. Aukų tyko vandenyje, jaunesnės gali užšliaužti į medžius. Ryjant auką, žandikauliai atsiskiria, tad gali praryti daug už save didesnį gyvūną. Vėliau maistą virškina keletą savaičių ar net mėnesių, būna vangios, laikosi upių pakrantėse.

Poravimosi metu aplink patelę susirenka keletas patinų, gyvatės susimeta į rezginį. Patelė, kaip dauguma kitų gyvačių, kiaušinių nededa. Ji atveda 30–40 jauniklių (50–80 cm ilgio).

Vietiniai gyventojai anakondas medžioja dėl odos ir mėsos.

Anakondos retai kada išgyvena daugiau nei 10 metų, nors kai kurie individai išgyveno beveik 30 metų.

## Etimologija
Žodis *anakònda* patekęs į lietuvių kalbą per  ir kitas aplinkines kalbas iš neaiškaus šaltinio. Panašu, kad pradžioje *Anacandaia zeylonibus* pavadinta kažkokia gyvačių iš Ceilono rūšis. Galimai taip pavadintas kažkoks pitonas, paskiau apie šias gyvates ėmė plisti fantastinės istorijos, kurios vėliau susietos su Pietų Amerikos smaugliais, dabar vadinamais anakondomis. Žodį bandyta aiš kinti iš  („dramblių žudikas“) arba  („žvilgantis rąstas“ – taip Šri Lankoje vadinama viena gyvačių rūšis). Pietų Amerikoje paplitę šio roplio pavadinimai ,  kildinami iš indėnų tupių k. *suku’ri*.

## Taip pat skaitykite
* Šiaurinė žalioji anakonda (*Eunectes akayima*)

## Galerija

Eunectes murinus (2).jpg|Anakondos galva
Los Llanos, Venezuela (12828405265).jpg|Besiporuojačių anakondų raizginys 
Snake Anaconda Schlange South America P1130959.JPG|Anakonda žolėje
Annual report - New York Zoological Society (1912) (18427224972).jpg|Sugauta stambi anakonda


## Šaltiniai
Sandonas

**Sandonas** (*Sandon*, *Sandes*, *Sandan*, *Sanda*) – dievas, garbintas senovės Tarse; vaizduotas kaip žmogus su mitra, laikantis kalaviją, gėlę arba (neretai) kirvį, stovintis ant raguoto ir sparnuoto liūto nugaros. Labiausiai buvo siejamas su karu ir orais. Svarbiausioji kilikiečių panteono dievybė Sandonas buvo bent jau nuo II tūkst. pr. m. e. pradžios. 

Senovės graikai ir romėnai Sandoną sutapatino su Herakliu.

## Išnašos
Lokeras

**Lokeras** (, *Lokerus*) – kuršių kunigaikštis, kurį savo kronikoje *Gesta Danorum* XIII a. pradžioje paminėjo Saksas Gramatikas. Anot jo, kuršių tironą Lokerą (*Lokero, Curetum tyranno*) puolė danų vikingas Hadingas, kuris pralaimėjo ir pateko į Lokero nelaisvę, bet paskui iš jos pabėgo.

Po išsivadavimo Hadingas puolęs žiemgalių („helespontiečių“) kunigaikščio Andvano miestą prie Dauguvos.

## Išnašos
Ifan ab Owen Edwards

Seras **Ìvanas ab Ovenas Edvardsas** (, 1895 m. liepos 25 d. – 1970 m. sausio 23 d.) – valų akademikas, rašytojas ir kino režisierius, labiausiai žinomas kaip Valų jaunimo lygos () įkūrėjas.

## Biografija

Gimė Tremarane, Laniuchlino kaime, Merionetšyre. Jis buvo sero O. M. Edvardso sūnus. Mokėsi Balos pradinėje mokykloje ir studijavo Aberistvito universitete. Antrojo pasaulinio karo metais atlikęs karo tarnybą Vakarų fronte studijavo Linkolno koledže ir gavo istoriko diplomą. Nuo 1920 iki 1948 m. dirbo mokytoju ir paskaitininku, tada paliko šią profesiją, kad galėtų atsidėti darbui Valų jaunimo lygoje.

1922 m. I. O. Edvardsas parašė laišką į periodinį leidinį „Cymru’r Plant“ ir įkūrė Valų jaunimo lygą, 1928 m. Laniuchline buvo surengta pirmoji jo vadovaujama Valų jaunimo lygos poilsio stovykla. Pirmasis Valų jaunimo lygos vietinis skyrius įsteigtas Traidine (Treuddyn). Po to buvo organizuojamos ilgalaikiškesnės stovyklos ir gyvenimo namai. 1939 m. Aberistvite įkūrė valų mokyklą, tuo metu pavadintą *Ysgol Gymraeg yr Urdd*, – pirmąją pradinę mokyklą, kurioje mokoma valų kalba. Bendradarbiaudamas su J. Elisu Viljamsu I. O. Edvardsas sukūrė pirmąjį garsinį filmą valų kalba „Y Chwarelwr“ („Karjeras“). 1947 m. už nuopelnus jaunimui buvo įšventintas į riterius, Valų jaunimo lyga turi jo portretą, kurį 1956 m. nutapė A. Džeinsas. I. O. Edvardsas dirbo Velso ir Vakarų televizijos direktoriumi, jis skatino kurti televizijos programas valų kalba. Jo sūnus Ovenas Edvardsas tapo pirmuoju vališkai transliuojančio TV kanalo „S4C“ vykdomuoju direktoriumi.

I. O. Edvardsas mirė 1970 m. Breneitine (Bryneithin), palaidotas Laniuchline.

## Bibliografija
* *A catalogue of Star Chamber proceedings relating to Wales* (1929) (red.)
* *Yr Urdd 1922-43* (1943)
* *Clych Atgof* (1921) (redaguotas jo tėvo autobiografijos variantas)

## Išnašos
2021 m. pasaulio orientavimosi sporto slidėmis čempionatas

**2021 m. pasaulio orientavimosi sporto slidėmis čempionatas** – Tarptautinės orientavimosi sporto federacijos organizuotas geriausių pasaulio orientavimosi sporto slidėmis atletų čempionatas, kuris vyko vasario 24 d. – 28 d. Estijoje.

Rusijos atstovai dėl dopingo pažeidimų dalyvavo kaip neutralūs sportininkai.

## Medalininkai
### Vyrai

### Moterys

### Mišrios rungtys

## Medalių lentelė

## Lietuvos komanda

;Individualios rungtys

;Estafetės

## Šaltiniai

## Nuorodos
* Oficiali svetainė
Gert Kullamäe

**Gertas Kulamejė** (*Gert Kullamäe*, g. 1971 m. birželio 3 d.) – buvęs Estijos krepšininkas, treneris. Kulamejė buvo pirmasis Kauno „Žalgirio“ užsienietis.

Su TSRS U-16 rinktine dalyvavo 1987 m. Europos čempionate, kur laimėjo bronzos medalį. Su Estijos rinktine dalyvavo 1993 m. Europos krepšinio čempionate.

## Pasiekimai

;Žaidėjo
* 1991 m. TSRS čempionas
* 1992, 1993, 1995, 1996, 1998, 2007, 2008 metų Estijos čempionas
* 1998, 1999, 2000 metų Estijos lygos naudingiausias žaidėjas
* 2000 metų Estijos vicečempionas
* 2001 metų Belgijos lygos ir taurės laimėtojas
* 2003 metų Vokietijos vicečempionas
* 2005 metų Vokietijos čempionas
* 1994 metų LKL čempionas
* Estijos metų krepšininkas 1999, 2006 m.

;Trenerio
* 2010, 2015 metų Estijos čempionas
* 2009, 2010, 2011, 2013, 2014 metų Estijos taurės laimėtojas
* 2010 metų BBL laimėtojas

## Šaltiniai
Aivaras Jokubaitis

**Aivaras Jokubaitis** (g. 1974 m. vasario 26 d. Klaipėdoje) – buvęs Lietuvos krepšininkas, rungtyniavęs sunkiojo krašto puolėju.

Sūnus – krepšininkas Rokas Jokubaitis.

Ilgą laiką rungtyniavo Mažeikių „Naftoje“, su kuria laimėjo LKAL ir pateko į LKL. Šiose pirmenybėse Aivaras Jokubaitis rinkdavo po 12 taškų ir atkovodavo po 6 kamuolius. 2004 m. baigęs profesionalo karjerą, dar rungtyniavo mėgėjų lygose (2015–2016 m. Klaipėdos „Vakarų Medienos Grupėje“, 2018–2020 m. Pagojukų „Helane“).

## Pasiekimai
* 2000, 2001 m. LKAL čempionas
* 2002 m. išrinktas LKL metų naujoku
* 2006 m. RKL čempionas

## Šaltiniai
Laurynas Pečiukaitis

**Laurynas Pečiukaitis** (g. 1985 m. gegužės 13 d. Kaune) – buvęs Lietuvos krepšininkas, žaidęs įžaidėjo padėtyje.

2003 m. buvo Lietuvos jaunių, 2005 m. – Lietuvos jaunimo rinktinės narys. Visą profesionalo karjerą rungtyniavo Kauno „Atlete“. Vėliau žaidė Kauno mėgėjų lygoje už „Paradis“ komandą.

## Pasiekimai

* 2003 m. Pasaulio jaunių čempionato vicečempionas
* 2004 m. Europos jaunimo (U-20) čempionato bronzos medalio laimėtojas

## Šaltiniai
Miralem Halilović

**Miralemas Halilovičius** (*Miralem Halilović*, g. 1991 m. liepos 22 d. Tuzla, Bosnija ir Hercegovina) – Bosnijos ir Hercegovinos krepšininkas, sunkusis krašto puolėjas bei vidurio puolėjas.

2014-15 m. sezoną krepšininkas pradėjo Alytaus „Dzūkijos“ komandoje. Joje per 16 varžybų vidutiniškai rinkdavo po 5,9 taško. Atleistas prisijungė prie Zagrebo „KK Zagreb“ ekipos, vėliau pasirašė sutartį su Novo Mesto „KK Krka“ klubu. 2021 m. Halilovičius, atstovaudamas Paryžiaus „Metropolitans 92“, patyrė sunkią traumą, kai jam, varžybų su Ruano „Chorale“ metu, į veidą smūgiavo senegalietis Bubakaras Turė.

2015 m. įtrauktas į Bosnijos ir Hercegovinos krepšinio rinktinės kandidatų sąrašą.

## Laimėjimai
* Kroatijos krepšinio lyga: 2011 m.
* Kroatijos krepšinio taurė: 2011 m.

## Dalyvavimas čempionatuose

|}

## Šaltiniai
Marius Kasiulevičius

**Marius Kasiulevičius** (g. 1982 m. sausio 6 d. Šilutėje) – buvęs Lietuvos krepšininkas, rungtyniavęs lengvojo krašto puolėjo bei atakuojančiojo gynėjo pozicijose.

Savo krepšinio karjerą pradėjo Šilutės „Šilutė“ komandoje. Vėliau rungtyniavo įvairiose LKL komandose, Lenkijoje, Danijoje.

## Pasiekimai

* 2005 m. LKAL čempionas
* 2006, 2009 m. LKL „Visų žvaigždžių“ dienos tritaškių konkurso nugalėtojas

## Šaltiniai
Mindaugas Mockus

**Mindaugas Mockus** (g. 1980 m. gegužės 11 d. Klaipėdoje) – buvęs Lietuvos krepšininkas, treneris.

1986–1995 m. mokėsi Klaipėdos „Aukuro“ vidurinėje mokykloje. 1995 m. kviestas į Lietuvos jaunimo rinktinę. Rungtyniavo Klaipėdos „Neptūne“, trumpai – Suomijos, Graikijos, Estijos komandose.

2008–2010 m. Klaipėdos universiteto treneris, vėliau – V. Knašiaus krepšinio mokyklos treneris.

## Šaltiniai
Poviso karalystė

**Poviso karalystė** () ― viena iš Velso viduramžių karalysčių, gyvavusi nuo V a. iki 1160 m. Karalystė buvo išsidėsčiusi Velso rytuose. Susidarė kornovijų () genčių žemėse po to, kai romėnai paliko Britaniją, ir pradžioje užėmė teritoriją nuo Vakarų Velso kalnų iki dabartinio Vakarų Midlandso, taip pat ir derlingas Severno ir Terno upių lygumas. Senasis kornovijų genčių centras buvo Rokseteris (). 

XI ir XII a. Poviso karalystė tapo savotišku nesantaikos obuoliu tarp Valų markos anglų-normanų lordų ir stiprėjančio Gvinedo. 1160 m. po karaliaus Madogo ap Maredido mirties Poviso karalystė buvo padalyta į dvi dalis: Povisą Vadogą (šiaurinė dalis) ir Povisą Venvinviną (pietinė dalis).

Manoma, kad Poviso pavadinimas () kilęs iš vėlyvosios lotynų kalbos *pagenses *(iš  'kaimiška vietovė', 'apylinkė', kas susiję su lot. *[[Pagonybė|paganus]]*) ― 'pasienio sritys'. 

Šiomis dienomis didžiąją buvusios Poviso karalystės dalį užima Poviso sritis.

## Išnašos
Kenan Bajramović

**Kenanas Bajramovičius** (*Kenan Bajramović*, g. 1981 m. gegužės 24 d. Zenicoje) – buvęs Bosnijos krepšininkas, rungtyniavęs sunkiojo krašto pozicijoje.

Rungtyniavo Bosnijos, Ukrainos, Latvijos, Turkijos, Vokietijos, Prancūzijos klubuose, dusyk atstovavo Vilniaus „Lietuvos rytą“. Su Bosnijos ir Hercegovinos rinktine dalyvavo 2003, 2005 ir 2011 m. Europos čempionatuose.

## Pasiekimai

* 2001 m. Bosnijos ir Hercegovinos vicečempionas
* 2005 m. Bosnijos ir Hercegovinos taurės laimėtojas
* 2006 m. Ukrainos taurės laimėtojas
* 2006, 2007 m. Ukrainos čempionas
* 2007 m. FIBA Europos taurės vicečempionas
* 2010 m. LKL čempionas
* 2010 m. Lietuvos krepšinio federacijos taurės laimėtojas

## Šaltiniai
Mantas Simonavičius

**Mantas Simonavičius** (g. 1986 m. rugpjūčio 6 d. Mažeikiuose) – Lietuvos krepšininkas.

Dalyvavo Lietuvos jaunimo krepšinio rinktinėjė 2006 m. Savo krepšinio karjerą pradėjo Mažeikių „Naftos" krepšinio klube, bet po sezono klubas bankrutavo. 2006 metais žaisdamas Anykščių „Puntuke“ užėmė trečiąją vietą. Kitą sezoną grįžo į LKL su Kauno „Atleto" komanda. Tačiau po sezono klubas bankrutavo ir krepšininkas išvyko žaisti į Logronjo miesto „CB Clave Caja Ros" klubą, kuris žaidė trečioje pagal stiprumą Ispanijos krepšinio lygoje.

Po sezono Ispanijoje grįžo į LKL ir nuo 2008 metų atstovavo Marijampolės „Sūduvą". 2009 metų sezoną pradėjo pasirašydamas sutartį su Kėdainių „Nevėžiu“ krepšinio klubu, vėliau grįžo į Mažeikius.

2004 m. atstovavo Lietuvos jaunių rinktinę, 2006 m. – Lietuvos jaunimo rinktinę.

## Šaltiniai
Divedo karalystė

**Divedo karalystė** () – viena iš keleto smulkiųjų Velso karalysčių, Pietvakarių Velse susidariusi V a. po to, kai romėnai paliko Britaniją. Divedo karalystė egzistavo 410–920 m. Karalystė buvo įkurta demetų (šiuolaikine val. k. *Dyfed*) genčių žemėse. 920 m. gretimos Seisilugo kunigaikštystės valdovas Hivelas ap Kadelas sujungė Seisilugą su Divedu ir suformavo Deheibarto karalystę. Normanai įsiveržė į Velsą (1067–1100 m.), 1138 m. Divedą įtraukė į naują grafytę (šyrą) ir Pembruko administraciniame vienete pastatytos, markgrafo Pembruko valdomos naujosios normanų pilies garbei pavadino Pembrukšyru.

## Išnašos
Gytis Andrijauskas

**Gytis Andrijauskas** (1986 m. lapkričio 23 d. Alytuje – 2015 m. rugpjūčio 9 d. Daugų ežere) – Lietuvos krepšininkas, rungtyniavo įžaidėju.

LKL lygoje atstovavo Alytaus „Alitą“, Prienų „Rūdupį“, daugiau žaidė NKL lygoje, Kazachstane.

Žuvo povandeninės žūklės varžybų „Neriam“ metu Dauguose, Didžiulio ežere.

## Šaltiniai
Rokas Grinius

**Rokas Grinius** (g. 1988 m. birželio 22 d. Kaune) – Lietuvos krepšininkas, rungtyniavęs vidurio puolėju.

2006–2007 m. buvo Lietuvos jaunių rinktinės žaidėju. Rungtyniavo LKL ir NKL komandose. R. Griniaus sėkmingiausias sezonas LKL buvo 2009–2010 m., kuomet rinkdavo 5,9 taškų ir 4 atkovotų kamuolių vidurkį žaisdamas už „Nevėžį“.

## Pasiekimai
* 2006 m. Europos jaunių čempionato sidabro medalio laimėtojas

## Šaltiniai
Tomas Černeckis

**Tomas Černeckis** (g. 1988 m. sausio 4 d. Panevėžyje) – buvęs Lietuvos krepšininkas, rungtyniavęs įžaidėju arba atakuojančiu gynėju.

Žaidė LKL komandose („Techase“, „Nevėžyje“, „Sakaluose“, „Juventus“), NKL.

## Šaltiniai
Audrius Danusevičius

**Audrius Danusevičius** (g. 1974 m. kovo 9 d. Šiauliuose) – Lietuvos krepšininkas, rungtyniavęs vidurio bei sunkiojo krašto puolėju.

Didžiąją karjeros dalį praleido „Šiauliuose“, trumpai yra rungtyniavęs Lenkijoje.

Sūnus – Paulius Danusevičius – taip pat krepšininkas.

## Pasiekimai

* 2001, 2004, 2005, 2006, 2007 m. LKL trečios vietos laimėtojas
* 2005, 2006 m. BBL trečios vietos laimėtojas

## Šaltiniai
Gvento karalystė

**Gvento karalystė** (sen. val. *Guent*, ) – Velso viduramžių karalystė, išsidėsčiusi Pietryčių Velse tarp Vajaus ir Usko upių. Gyvavo po to, kai V a. romėnai paliko Britaniją iki XI a., kuomet Britaniją užkariavo normanai. Drauge su gretimu Glivisingu Gvento karalystė, panašu, tęsė anksčiau čia gyvenusios silūrų genties kultūrą ir išsaugojo atskirus nuo likusio Velso karališkuosius dvarus bei atskirą vyskupiją, kol Gventą užkariavo Poviso karalystės valdovas Grifidas ap Livelinas. Nors po jo mirties 1063 m. Gventas atgavo nepriklausomybę, ši karalystė tarp kitų Velse buvo pirmoji, kurią, užkariavę Britaniją, užgrobė normanai.

## Išnašos
Mindaugas Jaruševičius

**Mindaugas Jaruševičius** (g. 1976 m. balandžio 13 d. Šilutėje) – Lietuvos krepšininkas, rungtyniavęs sunkiojo arba lengvojo krašto puolėjo padėtyje, treneris.

Didžiąją karjeros dalį žaidė Alytaus „Alytuje“, taip pat yra rungtyniavęs „Šilutėje“, „Kraitenėje“, „Aukštaitijoje“, Lenkijos ir Švedijos komandose.

Treniravo Lietuvos kariškių rinktinę.

## Šaltiniai
Vaidas Jurgilas

**Vaidas Jurgilas** (g. 1968 m. gegužės 28 d. Raseiniuose) – Lietuvos krepšininkas. Rungtyniavo sunkiojo ir lengvojo krašto puolėjo padėtyse.

Debiutavo 1992 m. Kauno „Žalgiryje“. Du kartus LKL čempionas. Tris kartus LKL vicečempionas. Yra rungtyniavęs Kinijoje, Vengrijoje. Baigęs profesionalo karjerą, žaidė žemesnėse lygose (2017–2018 m. Viduklės „Vidukelė-Naftrus“). Kelis kartus yra sėkmingai pasirodęs LKL „Oro karaliaus“ konkurse.

2018-2021 m. – RKL prezidentas.

## Laimėjimai
* LKL: 1993, 1994 m.
* Vengrijos krepšinio taurė: 2001 m.

## Šaltiniai
Šarūnas Kulevičius

**Šarūnas Kulevičius** (g. 1989 m. balandžio 29 d.) – Lietuvos krepšininkas.

Karjerą pradėjo gimtojo miesto „Šiaulių“ komandoje, vėliau atstovavo įvairiomis LKL komandoms – „Sūduvai“, „Lietkabeliui“, „Nevėžiui“, „Techasui“. Vėliau perėjo į NKL, tapo vienu iš Joniškio „Delikateso“ lyderių.

2022 m. rugpjūčio pabaigoje sugrįžo į Lietuvą iš Italijos ir pasirašė sutartį su Joniškio „Delikateso“ klubu.

2005 m. su Lietuvos jaunučių (U-16) rinktine dalyvavo Europos čempionate.

## Šaltiniai
Aleksander Bolšunov

**Aleksander Bolšunov** ( g. 1996 m. gruodžio 31 d.) – Rusijos slidininkas, olimpinis ir pasaulio čempionas.

## Biografija
2016 m. pasaulio jaunimo vicečempionas. 2017 m. pasaulio iki 23 m. amžiaus čempionate pelnė du aukso ir viena sidabro medalius.

Savo debiutinėse 2018 m. žiemos olimpinėse žaidynėse rusas startavo po olimpine vėliava keturiose rungtyse ir visose pelnė po medalį. Vyrų individualaus sprinto rungtyje iškovota bronza, o  50 km lenktynėse, vyrų komandiniame sprinte ir vyrų estafetėje iškovoti sidabro medaliai. 

2017 m. pasaulio taurės etape Suomijoje pirmą kartą lipo ant apdovanojimų pakylos užėmęs trečiąją vietą daugiakovės rungtyje.

2019 m. pasaulio čempionate pelnė keturis sidabro medalius. 2021 m. pasaulio slidinėjimo čempionate pirmą kartą tapo pasaulio čempionu skiatlono rungtyje. 

2022 m. žiemos olimpinėse žaidynėse Bolšunov pirmas kirto skaitlono rungties finišo liniją ir iškovojo savo pirmąjį olimpinį auksą.

## Šaltiniai

## Nuorodos
* FIS svetainėje
Deividas Kumelis

**Deividas Kumelis** (g. 1995 m. balandžio 6 d., Vilniuje) – Lietuvos krepšininkas, rungtyniavęs įžaidėjo pozicijoje, treneris.

Rungtyniavo daugiausia NKL komandose, 2016–2017 m. trumpai žaidė LKL rungtyniaujančiame „Nevėžyje“. Taip pat rungtyniavo Olandijoje, Portugalijoje.

D. Kumelis su Lietuvos jaunių (iki 17 metų) rinktine dalyvavo 2012 m. pasaulio čempionate, su jaunimo (U-20) rinktine – 2015 m. Europos čempionate.

2023 m. vasarą buvo paskirtas U21&23 3x3 Olandijos rinktinių vyr. treneriu. Su U23 rinktine laimėjo „Nations League“ atranką bei pateko į Super finalą. U21 rinktinė liko antra, nusileidusi bendraamžiams iš Prancūzijos.

## Šaltiniai
Gyda Westvold Hansen

**Gyda Westvold Hansen** (g. 2002 m. balandžio 20 d.) – Norvegijos šiaurės dvikovės sportininkė, pirmoji pasaulio čempionė moteris.

## Biografija
2019 m. pasaulio jaunimo čempionate pelnė sidabro medalį. 2020 m. tapo pasaulio jaunimo čempione. Tais pačiais metais vykusiose jaunimo olimpinėse žaidynėse iškovojo auksą mišrių komandų varžybose. 

2020 m. gruodį pasaulio taurės etape Austrijoje pirmą kartą lipo ant apdovanojimų pakylos užėmusi antrąją vietą. 

2021 m. pasaulio čempionate pirmą kartą vyko moterų šiaurės dvikovės varžybose. Šuolių su slidėmis rungtyje norvegė liko 2-oje vietoje ir slidinėjimo etapą pradėjo su 3 sekundžių atsilikimu. Sportininkė 5 km trasą įveikė pirma ir tapo pirmąją pasaulio čempione moterimi.

## Šaltiniai

## Nuorodos
* FIS svetainėje
Gitana Akmanavičiūtė

**Gitana Akmanavičiūtė** (g. 1986 m. kovo 12 d.) – lietuvių lengvaatletė, vidutinių ir ilgų nuotolių bėgikė, ultramaratonininkė, Lietuvos čempionė. Lietuvos 100 km bėgimo čempionė ir rekordininkė.

## Sportinė veikla

2017 m. „Citadele Kauno maratone“ ji buvo greičiausia tarp lietuvių moterų (3:01:30) ir tai bėgikei garantavo 2017 m. Lietuvos čempionės titulą. 2019 metais tapo pirmąja istorijoje šalies bekelės bėgimo čempionato nugalėtoja. 2020 m. Tarptautiniame Vilniaus 100 km bėgime G. Akmanavičiūtė tapo moterų čempione, distanciją įveikdama per 7 val. 38 min. 58 sek.; ji 55 minutėmis pagerino nuo 2000 m. Aušrai Kavaliauskienei priklausiusį Lietuvos rekordą.

2021 m. 98-ajame Lietuvos lengvosios atletikos čempionate Palangoje Gitana Akmanavičiūtė pirmą kartą debiutavo 10000 metrų bėgime stadione ir įveikusi nuotolį per 38:11.63 (asmeninis rekordas) užėmė antrąją vietą.

2021 m. tarptautiniame „Rimi Vilniaus maratone“, kuris taip pat buvo ir Lietuvos čempionatas, Gitana Akmanavičiūtė maratono distanciją įveikė per 2:54:41 (asmeninis rekordas), užėmė pirmąją vietą bei tapo šalies čempione.

2023 m. gegužės 14 d. Vilniuje pagerino sau pačiai priklausiusį 100 km Lietuvos rekordą, šį atstumą nubėgdama per 7 val. 34 min. 05 sekundes.

## Šaltiniai
Julija Vyšniauskas

**Julija Ona Vyšniauskas** (g. 1981 m. rugpjūčio 12 d.) – Lietuvos ir Kanados dailiojo jojimo raitelė.

## Biografija
Gimė Kanadoje, lietuvių šeimoje.

Sportininkė nuo 2003 m. atsisakė atstovauti Kanadai ir tarptautinėse varžybose startavo po Lietuvos vėliava.

2006 m. Vyšniauskas debiutavo FEI pasaulio žirgų sporto žaidynėse. Ji tapo pirmąją Lietuvos atstove dailiojo jojimo rungtyse. Sportininkė startavo su Čekijos jojamųjų veislės 14 m. žirgu Syntax ir tarp 83 duetų „Grand Prix“ rungtyje surinko 60,917 % ir užėmė 59 vietą.Tai sėkmingiausias Lietuvos dailiojo jojimo atstovų pasiekimas. 

Nuo 2017 m. Vyšniauskas nusprendė nebeatstovauti Lietuvai ir pasirinko startuoti po Kanados vėliava. 2018 m. laimėjo Kalgario taurę.

## Šaltiniai

## Nuorodos
* FEI profilis
Martynas Paliukėnas

**Martynas Paliukėnas** (g. 1993 m. rugsėjo 14 d. Vilniuje) – Lietuvos krepšininkas.

Karjerą pradėjo Vilniaus Š. Marčiulionio krepšinio akademijoje. 2013–2015 m. atstovavo LKL rungtyniavusią Alytaus „Dzūkiją“. Tolesnę karjerą tęsė Lenkijoje. 2021 m. kovo mėnesį sudarė sutartį iki sezono pabaigos su Utenos „Juventus“ klubu.

2022 m. rugsėjo pabaigoje sugrįžo iš Rumunijos atgal į Utenos klubą. 2024 m. birželio viduryje pasirašė vienerių metų sutartį su Vilniaus „Ryto“ klubu.

2009 m. su Lietuvos jaunučių rinktine dalyvavo Europos jaunučių (U-16) čempionate, su Lietuvos jaunių rinktine – 2010 m. pasaulio jaunių (U-17) čempionate ir Europos jaunių (U-18) čempionate, su Lietuvos jaunimo rinktine – Europos jaunimo (U-20) čempionate.

2024 m. lapkričio 22 d. debiutavo rinktinėje Europos čempionato atrankoje prieš Šiaurės Makedoniją.

## Laimėjimai
* Europos jaunučių (iki 16 metų) vicečempionas: 2009 m.
* Romano Visockio vardo varžybų MVP: 2018 m.
* Geriausiai besiginantis Lenkijos lygos žaidėjas: 2018, 2019 m.

## Šaltiniai
Sopoto Trefl

**Sopoto „Trefl“** – Lenkijos krepšinio klubas iš Sopoto. Varžosi Lenkijos aukščiausioje krepšinio lygoje.

Komanda pavadinta pagal rėmėjus – dėlionių (*puzzle*), stalo žaidimų gamintojus „Trefl S.A.“.

## Istorija
Sopoto „Trefl“ įkurtas 2009 m., po to, kai ankstesnis Sopoto klubas „Asseco Prokom“ persikėlė į Gdynę. Klubas trissyk tapo Lenkijos čempionato prizininku (2024 m. – tapo nugalėtoju), 3 kartus laimėjo Lenkijos taurę. 2013 ir 2024 m. pateko į Europos taurės pirmenybes.

## Laimėjimai
* Lenkijos krepšinio lyga: 2023–24 m.
* Lenkijos krepšinio taurė: 2011–12, 2012–13, 2022–23, 2025-26 m.
* Lenkijos krepšinio supertaurė: 2012, 2013 m.

## Lietuviai
* Giedrius Gustas (2010–2011 m.)
* Gintaras Kadžiulis (2009–2010 m.)
* Saulius Kuzminskas (2009–10, 2012 m.)
* Tautvydas Lydeka (2014–2015 m.)
* Šarūnas Vasiliauskas (2013–2015 m.)
* Eimantas Bendžius (2014–2015 m.)
* Martynas Paliukėnas (2020–2021 m.)
* Mindaugas Kačinas (2025–)
* Darius Maskoliūnas (treneris, 2013–2015 m.)

## Treneriai
*  Kārlis Muižnieks (2009–2012)
*  Darius Maskoliūnas (2013–2015)
*  Zoran Martič (2015–2017)
*  Jukka Toijala (2018–2019)
*  Marcin Stefański (2019–2022)
*  Žan Tabak (2012, 2022–2025)
*  Mikko Larkas (2025–)

## Šaltiniai
Rolandas Matulis

**Rolandas Matulis** (g. 1973 m. spalio 4 d. Pasvalyje) – Lietuvos krepšininkas. Jis žaidė sunkiojo krašto ir vidurio puolėjų pozicijose.

Visą savo karjerą praleido Vilniaus „Sakalų“ komandoje, buvo vienas jos lyderių.

2002 m. sezone buvo paskolintas Kauno „Žalgiriui“ – LKL rinkdavo po 10,3 taškų, atkovodavo po 6 kamuolius.

Baigęs profesionalo karjerą žaidė mėgėjų komandose – Vilniaus „Pazintysxxx.com“ (2013–2014 m.), Ignalinos „Ignalina“ (2014–2015 m.), Kazlų Rūdos „Regusa“ (2016–2017 m.).

## Pasiekimai

* 1999 m. LKL bronzos medalio laimėtojas
* 2002 m. LKL vicečempionas

## Šaltiniai
Piotr Żyła

**Piotr Żyła** (g. 1987 m. sausio 16 d. Cešyne) – Lenkijos šuolininkas su slidėmis, olimpietis, pasaulio čempionas.

## Biografija
2013 m. pasaulio taurės etape Osle pirmą kartą lipo ant apdovanojimų pakylos užėmęs pirmąją vietą. Tais pačiais metais pelnė pirmąjį pasaulio čempionatų medalį – bronzą komandinėje rungtyje.

Savo debiutinėse 2014 m. žiemos olimpinėse žaidynėse individualioje rungtyje užėmė 34-ą vietą, o komandinėje įskaitoje su Lenkijos nacionaline rinktine liko 4-as. 

2017 m. kartu su Lenkijos rinktine tapo pasaulio čempionais.

2021 m. pasaulio čempionate pirmą kartą tapo pasaulio individualios rungties čempionu. 2023 m. pasaulio čempionate antrą kartą tapo pasaulio individualios rungties čempionu.

## Šaltiniai

## Nuorodos
* FIS svetainėje
Hapantali

**Hapantali** arba **Habandali** (*Ḫapantali* arba *Ḫabandali*, luvių k. *Ḫapantaliya* ar *Ḫabandaliya*) – piemenų deivė ir gyvulininkystės viešpatė Anatolijos tautų mitologijoje. Nors jos vardas yra luvių kilmės (luvių k. *ḫāwa / ī* – „avis“), ši deivė buvo garbinama ir hatų bei hetitų.

Hapantali – deivės Inaros palydovė. Esama ir mitų, kuriuose Hapantali siejama su dieviškųjų ritualų viešpate Kamrušepa, tačiau visuomet esanti jos šešėlyje, pvz., užkalbėjime, skirtame padėti Mėnulio dievui Armai sugrįžti į dangų, kuomet jis nukritęs žemėn. Kaip ir Kamrušepa, Hapantali yra gydymo deivė. Dar vadinta „gydomųjų priemonių viešpate“.

Kaip piemenė, ši deivė gananti Saulei priklausančią avių bandą.

## Išnašos

## Šaltiniai
* Volkert Haas : Die Hittitische Literatur , Walter de Gruyter, Berlin 2006, ISBN 3-11-018877-5 , pp. 110 f., 120 f.
* Volkert Haas, Heidemarie Koch : Religions of the ancient Orient: Hittites and Iran . Vandenhoeck & Ruprecht, Göttingen 2011, ISBN 978-3-525-51695-9 .
* Piotr Taracha : Religions of Second Millennium Anatolia . Harrassowitz Verlag, Wiesbaden 2009, ISBN 978-3-447-05885-8 .
Apartamentas

**Apartamentas** (, 'butas, patalpa') – didelis, prabangus butas arba kelių kambarių numeris viešbutyje. Dažniausiai tai reprezentacinių patalpų grupė, skirta naudoti vienam asmeniui. 

Apartamentų atsiradimas siejamas su XVI a. statytų rūmų architektūra. Prancūzijoje apartamentai XVII a. buvo skirstomi į didžiuosius ir mažuosius. Didžiosios reprezentacinės rūmų patalpos buvo naudojamos valdovo oficialiems priėmimams, mažosios – valdovui privačiai gyventi. Nuo XIX a. apartamentais priimta vadinti prabangius didelius butus ar viešbučių numerius.  

## Lietuvoje

Nekilnojamojo turto rinkoje apartamentai gali būti vadinami prestižiniu būstu. „Apartamentų“ terminas vartojamas kaip aukštos klasės būsto sinonimas. Buto ir apartamentų sąvokos skirtingos, turinčios apibrėžtą teisinį statusą, priklausomai nuo patalpų paskirties (poilsinės, gyvenamosios). Kartais apartamentais įvardijamos ne tik gyvenamosios ar poilsio paskirties patalpos, toks terminas gali būti taikomas ir komercinės paskirties patalpoms, apmokestinamoms skirtingais nekilnojamojo turto mokesčio tarifais.

## Šaltiniai
Kabinetas (patalpa)

**Kabinetas** (, nuo mažybinio *cabine*, 'maža patalpa, kabina') – buto ar įstaigos patalpa, skirta darbui, mokslui. Atskiroje patalpoje sudaromos sąlygos rašymui, intelektualiam darbui, verslo praktikai. Specialūs kabinetai su reikalingomis priemonėmis ir aparatūra įrengiami pamokoms (mokyklos kabinetas, kalbų mokymo kabinetas), gydymui (masažo kabinetas, terapijos kabinetas), profesionaliam vadovo darbui (pvz., Ovalinis kabinetas) ir kt. Kabinetais vadinamos ir nedidelės kolekcijų saugyklos ar galerijos, kuriose eksponuojama dalis kolekcijos (kabinetai Luvre ir kt).

## Darbo kambarys

Kabinetas kaip atskira patalpa miesto namuose ar rūmuose pasirodė Europoje naujųjų amžių laikotarpyje. Versalio rūmuose buvo trys kambariai, kuriuos vadino „kabinetais“: *Cabinet des médailles* („Medalių kabinetas“), *Cabinet des coquilles* („Kriauklių kabinetas“) ir *Cabinet aux Tableaux* („Paveikslų kabinetas“). 

Kabinete jo šeimininkas dirbo su dokumentais arba ilsėjosi. Ši patalpa galėjo būti naudojama ir kaip biuras ar svetainė, kur stovėjo knygų spintos, kabojo meno kūriniai. Kabinetas paprastai buvo įrengiamas šalia miegamojo. Žiemą apšildyti didelę svetainę, kitą erdvią patalpą rūmuose ar dvare nebuvo lengva, o maži kambariai šiuo atžvilgiu buvo patogesni. Kabinete taip pat buvo galima leisti atskirai laiką nuo namiškių, tarnų, lankytojų. Dažniausiai atskiru kabinetu naudojosi vienas šeimos narys. Turtinguose namuose galėjo būti įrengti du atskiri kabinetai (savininkui ir šeimininkei) ir daugiau. 

Šiais laikais kabinetas yra turtingų namų atributas, skirtas asmeniniam poilsiui. Vieno iš kambarių skyrimas kabinetui įrengti gali būti laikomas prestižo reikalu. Jo apstatyme ir dekore vietą tradiciškai gali užimti smulkmenos, kolekcijos, sofa poilsiui. Tačiau pagrindinė kabineto namuose funkcija yra darbo kambarys intelektualiems užsiėmimams. Tam tikslui kabinete turi būti rašomasis stalas su šviesos šaltiniu, kėdė. Dažnai kabineto apstatyme numatomos vietos sekreterui ir asmeninės bibliotekos knygų lentynoms. 

Vadovams skirtuose kabinetuose sudaromos visos sąlygos atsakingiems sprendimams priimti. Juose svarbios ir smulkmenos, nes vadovo vieta turi būti kuo patogesnė, taip pat prisidėti stiprinant įmonės įvaizdį tarp kolegų ir konkurentų. 

## Šaltiniai
Audrius Mineikis

**Audrius Mineikis** (g. 1977 m. liepos 18 d. Gargžduose) – Lietuvos krepšininkas.

Rungtyniavo įvairiose LKL klubuose, daugiausia „Neptūne“, vėliau – NKL, kur buvo vienas naudingiausių lygos žaidėjų. Baigęs profesionalo karjerą, žaidė mėgėjų komandose (2014–2015 m. Kretingalės „Urbovitoje“, 2014–2015 m. Gargždų SC, 2015–2016 m. Gargždų „Gargžduose“, 2016–2017 m. „Gintaro balduose“). Tapo „Neptūno“ trenerio asistentu.

Sūnus – Nojus Mineikis, taip pat krepšininkas.

## Šaltiniai
VJFM Fortūna

**VJFM Fortūna** (Vaikų ir jaunimo futblo mokykla „Fortūna“) – Lietuvos futbolo klubas iš Kauno miesto Eigulių mikrorajono.

## Istorija

Klubo ištakos siekia 2007 m., kai buvo įkurta futbolo akademija „Futbolo legionas“. 

2011 m. įkurta vaikų ir jaunimo futbolo mokykla „Fortūna“. 

2021 m. futbolo mokykloje sportavo apie 100 įvairaus amžiaus vaikų.

### 2021 m. sezonas
2021 m. komandos treneriu buvo nusamdytas Rolandas Čepkauskas, dirbęs FBK Kaunas, FK Ekranas, FC Stumbras, FK Lietava, bei buvęs Lietuvos U-17 futbolo rinktinės treneriu, bet pastarasis paliko klubą vasarą ir buvo pakeistas Gabrieliumi Zagursku. 

Klubas sėkmingai licencijavosi Antrai lygai ir žaidė 2021 m. II lygoje. Iš dvidešimties dalyvių liko paskutinėje vietoje ir grėsė iškritimas į žemesnė divizioną.

2021 m. gegužės 22 d. žaidė LFF taurės turnyro pirmojo etapo rungtynes ir rezultatu 0-4 pralaimėjo Joniškio „Saned“ klubui. Po šios nesėkmės iškrito iš tolimesnių turnyro kovų.

### 2022 m. sezonas
2022 m. licencijavosi Antrai lygai. Tapo vienu iš dalyvių, kurie rungtyniavo 2022 m. Antroje lygoje. 2022 m. balandžio 22 d. LFF taurės turnyro pirmame etape kovojo prieš DFK Dainava ir patyrė triuškinantį pralaimėjimą rezultatu 0:6. Po šios nesėkmės iškrito iš tolimesnių turnyro kovų.

Antroje lygoje po pirmojo etapo buvo devintoje vietoje ir pateko į stipriųjų grupę.

### Nuo 2024 m.
2024 m. Antnros lygos B divizione užėmė 15-ą vietą, ir iškrito į Antros lygos B divizioną. Jame, 2025 m. užėmė 9-ą vietą tarp 12 komandų. 2026 m. pateikė prašymą gauti Antros lygos A diviziono licenciją, tačiau vėliau prašymą atsiėmė, ir pasitraukė iš Antros lygos.

## Sezonai

|}

## Dalyvavimas [[LFF taurė]]s turnyruose

## Aprangos ir jų pokyčiai
;Sportinių aprangų gamos pokyčiai:
* Namuose žaidžia oranžinėmis tamsiai mėlynomis aprangomis. 

## Sudėtis
* duomenys*

 (2025 m. grįžo iš FK Sūduva)

## Trenerias
* Rolandas Čepkauskas, 2021 m. pirmoje pusėje;
* Gabrielius Zagurskas, nuo 2021 m. vasaros;
* Igoris Pankratjevas, nuo 2023 m. sausio mėn.

## Personalas
* Audrius Jagintavičius
* Gabrielius Zagurskas
* Algirdas Surgautas
* Mantas Fridrikas

## Išnašos

## Nuorodos
* Klubo interneto svetainė
* facebook paskyra
* SOCCERWAY
* FLASHSCORE
* Globalsportsarchive
* lietuvosfutbolas.lt (2021 m. Antra lyga; II etapas}
Mantas Ruikis

**Mantas Ruikis** (g. 1985 m. birželio 28 d. Klaipėdoje) – Lietuvos krepšininkas.

2005 m. su Lietuvos jaunimo rinktine dalyvavo Europos jaunimo (U-20) čempionate ir užėmė 2 vietą.

Rungtyniavo įvairiose LKL komandose, daugiausia „Neptūne“, vėliau – Prancūzijoje. Grįžęs į Lietuvą prisijungė prie „Gargždų“ klubo ir tapo vienu rezultatyviausių NKL žaidėjų. 2020–2021 m. sezono varžybose prieš Molėtų „Ežerūną“ pelnė 42 taškus.

## Pasiekimai

* 2005 m. Europos jaunimo čempionato vicečempionas
* 2006 m. BBL bronzos medalio laimėtojas
* 2006 m. LSKL čempionas
* 2007 m. LKL tritaškių metimo konkurso antros vietos laimėtojas
* 2006, 2007, 2008 m. LKL trečios vietos laimėtojas

## Šaltiniai
Mindaugas Sušinskas

**Mindaugas Sušinskas** (g. 1995 m. vasario 22 d. Alytuje) – Lietuvos krepšininkas.

Karjerą pradėjo 2012 m., tada NKL rungtyniavusioje „Dzūkijoje“. Vėliau keletą sezonų žaidė už ją LKL. Atstovavo Lietuvą kariškių rinktinėje. 2020 m. perėjo į „Prienų“ klubą.

2021–2023 m. Sušinskas praleido Vokietijoje. 28-erių puolėjas 2022–23 m. sezoną atstovaudamas Chemnico „Niners“ Vokietijos lygoje fiksavo 9,5 taško, 3,6 atkovoto kamuolio ir 2,2 rezultatyvaus perdavimo vidurkius. 2023 m. perėjo į ACB lygos klubą Cheronos „Basquet“.

## Šaltiniai
Vaidotas Volkus

**Vaidotas Volkus** (g. 1985 m. gegužės 21 d. Panevėžyje) – Lietuvos krepšininkas.

Rungtyniavo JAV NCAA lygoje, įvairiuose LKL klubuose (daugiausia „Nevėžyje“), Ispanijoje, Rumunijoje, Estijoje, Vokietijoje.

## Pasiekimai

* 2009 m. LKL trečios vietos laimėtojas

## Šaltiniai